Golden Globe: Mel Gibson for alvor inne i Hollywood-varmen
Seremonisesongen ble tyvsparket i gang i natt, med Critic’s Choice Awards som ble delt ut. Der var det Ryan Gosling-musikalen «La La Land»som dro med seg flest priser. Mandag ettermiddag var det klart for Golden Globe-nominasjonene, prisen som rangerer som den nest viktigste etter Oscaren i Hollywood. Skuespillerne Don Cheadle, Anna Kendrick og Laura Dern leste opp nominasjonene for Golden Globe, hvor prisene både for TV og film er delt inn i musikal/komedie og drama. Mel Gibson har tidligere skapt overskrifter for mye annet enn filmkunst. Nå er australieren imidlertid for alvor inne i varmen igjen i Hollywood. Han ble nominert som beste filmregissør for sitt krigsdrama «Hacksaw Ridge». Og som om ikke det er nok, filmen ble også nominert som beste film, drama, sammen med westernfilmen «Hell or High Water», «Lion», «Manchester by the Sea» og «Moonlight». «La La Land» vant en nominasjon for beste film i musikal/komedie-sjangeren sammen med «20Th Century Women», «Deadpool», «Florence Foster Jenkins» og «Sing Street». Ingen norsk film ble funnet god nok til en nominasjon i år, men litt norske innslag kan vi trøste oss med i TV-serie nominasjonene. «Game of Thrones», med Kristofer Hivju på rollelisten er nominert som beste TV-serie drama sammen med «The Crown», «Stranger Things», «This is US», og «Westworld», hvor en annen norsk skuespiller gjør det skarpt: Ingrid Bolsø Berdal. Her er noen av de viktigste nominasjonene. Les den komplette listen her. Beste film – Drama Hacksaw Ridge Hell Or High Water Lion Manchester By The Sea Moonlight Beste regissør – film Damien Chazelle Tom Ford Mel Gibson Barry Jenkins Kenneth Lonergan Beste kvinnelige skuespiller, film – musikal eller komedie. Annette Bening Lily Collins Hailee Steinfeld Emma Stone Meryl Streep Best TV-serie – Drama The Crown Game Of Thrones Stranger Things This Is Us Westworld Beste TV-serie, musikal/komedie Atlanta Black-ish Mozart in the Jungle Transparent Veep Beste film, komedie/drama 20th Century Women Deadpool La La Land Florence Foster Jenkins Sing Street Beste kvinnelige skuespiller, film – Drama Amy Adams Jessica Chastain Isabelle Ruth Negga Natalie Porton Beste mannlige skuespiller, film – Drama Casey Affleck Joel Edgerton Andrew Garfield Viggo Mortensen Denzel Washington
Den tidligere skandaleombruste skuespilleren og regissøren fikk to gjeve nominasjoner da Golden Globe-nominasjonene ble kunngjort. fikk to gjeve nominasjoner da Golden Globe-nominasjonene ble kunngjort.